

Nr. 13360/14.07.2020

Către:  **Inspectoratele Scolare sectoarele 1-6**

**Unităţile de învăţământ din Municipiul Bucureşti**

*În atenţia***: Inspectorilor şcolari pentru management instituţional, sectoarele 1-6;**

**Directorilor unităţilor de învăţământ;**

*Ref*: **Concursul de selecție a cadrelor didactice pentru constituirea corpului**

**național de experți în management educațional, seria a 16-a.**

În baza prevederilor art. 4 din Metodologia privind organizarea şi desfăşurarea concursului de selecţie a cadrelor didactice pentru constituirea Corpului naţional de experţi în management educaţional, aprobată prin OMECTS 5549/06.10.2011 şi publicată în Monitorul Oficial nr. 742-21.10.2011, cu modificările şi completările ulterioare, a fost emis OMEC nr. 4679/08.07.2020 privind aprobarea Calendarului desfășurării concursului de selecție a cadrelor didactice pentru constituirea Corpului național de experți în management educațional, seria a 16-a.

Conform Calendarului menționat, în perioada 13-19 iulie 2020, candidații vor completa formularul de selecție online în aplicația informatică. În perioada 20-27 iulie 2020, vor depune, la inspectoratele școlare, sectoarele 1-6, portofoliul cu documentele prevăzute de OMECTS nr. 5549/2011, cu modificările și completările ulterioare, candidații declarați admiși după etapa de selecție online, conform programului afișat.

Portofoliile pot fi transmise şi prin poştă electronică, într-o arhivă până la **ora 16.30**, în data de **27 iulie 2020** la adresa [corp.experti@ismb.ro](mailto:corp.experti@ismb.ro). Candidaţii au obligaţia să verifice primirea e-mail-ului de confirmare.

**Numarul total de locuri scoase la concurs: 190**

Toate informaţiile necesare înscrierii la concursul de selecţie a cadrelor didactice pentru constituirea Corpului naţional de experţi în management educaţional, seria a 16-a, sunt postate pe site-ul Inspectoratului Şcolar al Municipiului Bucureşti, [www.ismb.edu.ro](http://www.ismb.edu.ro).

**Vă rugăm să asigurați afișarea la loc vizibil a tuturor documentelor necesare înscrierii în vederea informării tuturor cadrelor didactice din unitatea de învăţământ.**

**Inspector şcolar general,**

**Ionel Pușcaș**

Inspector Școlar,

Luminita Irinel Doicin